Α4-0197/95

Πρόταση κανονισμού του Συμβουλίου που τροποποιεί τον κανονισμό (ΕΚ) 3699/93 περί καθορισμού των κριτηρίων και όρων των κοινοτικών παρεμβάσεων διαρθρωτικού χαρακτήρα στον τομέα της αλιείας, της υδατοκαλλιέργειας και της μεταποίησης και εμπορίας των προϊόντων τους. (CΟΜ(95)0055 - C4-0134/95 - 95/0058(CΝS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

ΑΡΘΡΟ 1, ΠΑΡΑΓΡΑΦΟΣ 1

Άρθρο 14α, παράγραφος 1 (Κανονισμός 3699/93)

>Αρχικό κείμενο>

1. Τα κράτη μέλη δύνανται να λάβουν μέτρα κοινωνικο-οικονομικού χαρακτήρα που συνδέονται με τα μέτρα αναδιάρθρωσης του τομέα της αλιείας κατά την έννοια του άρθρου 11 του κανονισμού (ΕΟΚ) αριθ. 3760/92.

>Κείμενο μετά την ψηφοφορία στο ΕΚ>

1. Τα κράτη μέλη λαμβάνουν τα εδώ αναφερόμενα μέτρα κοινωνικο-οικονομικού χαρακτήρα που συνδέονται με τα μέτρα αναδιάρθρωσης του τομέα της αλιείας κατά την έννοια του άρθρου 11 του κανονισμού (ΕΟΚ) αριθ. 3760/92.

(Τροπολογία 2)

ΑΡΘΡΟ 1, ΠΑΡΑΓΡΑΦΟΣ 1

Άρθρο 14α, παράγραφος 2, τρίτο εδάφιο (Κανονισμός 3699/93)

>Αρχικό κείμενο>

Σε κάθε κράτος μέλος και για το σύνολο της περιόδου προγραμματισμού κατά την έννοια του άρθρου 3, ο αριθμός των δικαιούχων δεν μπορεί να υπερβαίνει τον αριθμό των θέσεων απασχόλησης που καταργήθηκαν επί του σκάφους λόγω οριστικής παύσης της αλιευτικής δραστηριότητας κατά την έννοια του άρθρου 8 παράγραφος 2 ή λόγω οριστικής μεταφοράς προς τρίτη χώρα στο πλαίσιο της σύστασης μεικτής εταιρείας κατά την έννοια του άρθρου 9 παράγραφος 3.

>Κείμενο μετά την ψηφοφορία στο ΕΚ>

Σε κάθε κράτος μέλος και για το σύνολο της περιόδου προγραμματισμού κατά την έννοια του άρθρου 3, ο δυνητικός αριθμός των δικαιούχων υπολογίζεται συνολικά, με μοναδικό περιορισμό τον αριθμό θέσεων απασχόλησης που καταργήθηκαν στο σύνολο του στόλου κάθε χώρας λόγω οριστικής παύσης της αλιευτικής δραστηριότητας κατά την έννοια του άρθρου 8 παράγραφος 2 ή λόγω οριστικής μεταφοράς προς τρίτη χώρα στο πλαίσιο της σύστασης μεικτής εταιρείας κατά την έννοια του άρθρου 9 παράγραφος 3.

Ψήφισμα νομοθετικού περιεχομένου που αποτελεί τη γνώμη του Ευρωπαϊκού Κοινοβουλίου επί της πρότασης κανονισμού του Συμβουλίου για την τροποποιήση του κανονισμού (ΕΚ) αριθ. 3699/93 περί καθορισμού των κριτηρίων και όρων των κοινοτικών παρεμβάσεων διαρθρωτικού χαρακτήρα στον τομέα της αλιείας, της υδατοκαλλιέργειας και της μεταποίησης και εμπορίας των προϊόντων τους COM(95)0055 - C4-0134/95 - 95/0058(CΝS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο COM(95)0055 - - 95/0058(CΝS))

((ΕΕ C 85 της 7 Απριλίου 1995, σελ. 3))- έχοντας κληθεί από το Συμβούλιο να γνωμοδοτήσει, σύμφωνα με το άρθρο 43 της Συνθήκης ΕΚ (C4-0134/95),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Αλιείας και τη γνωμοδότηση της Επιτροπής Προϋπολογισμών (Α4-0197/95)

1. εγκρίνει την πρόταση της Επιτροπής, με τις τροποποιήσεις που της επέφερε το Κοινοβούλιο[semigr ]

2. καλεί το Συμβούλιο, στην περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικώς[semigr ]

3. ζητεί την έναρξη της διαδικασίας συνεννόησης στην περίπτωση που το Συμβούλιο προτίθεται να απομακρυνθεί από το κείμενο που ενέκρινε το Κοινοβούλιο[semigr ]

4. αναθέτει στον Πρόεδρό του να διαβιβάσει την παρούσα γνώμη στο Συμβούλιο και στην Επιτροπή.